SR ตั้งบริษัทย่อย “เอสอาร์ คอมเมอร์เชียล โฮลดิ้ง” ลุยธุรกิจโฮลดิ้ง
SR ตั้งบริษัทย่อย “เอสอาร์ คอมเมอร์เชียล โฮลดิ้ง” ลุยธุรกิจโฮลดิ้ง ทุนจดทะเบียน 82 ล้านบาท
5 ก.ค. 2560

บริษัท สยามราช จำกัด (มหาชน) หรือ SR ระบุว่า บริษัทได้ดำเนินการจัดตั้งบริษัทย่อยแห่งใหม่ ภายใต้ชื่อ บริษัท เอสอาร์ คอมเมอร์เชียล โฮลดิ้ง จำกัด เพื่อถือหุ้นในบริษัทอื่น ด้วยทุนจดทะเบียน 82 ล้านบาท แบ่งเป็นหุ้นสามัญจำนวน 8.2 ล้านหุ้น มูลค่าที่ตราไว้หุ้นละ 10 บาท ทุนชำระแล้ว 20.50 ล้านบาท คิดเป็นร้อยละ 25 ของทุนจดทะเบียนทั้งหมด
โดยบริษัทจะถือหุ้นในสัดส่วน 8,199,997 หุ้น หรือร้อยละ 99.99 ของหุ้นทั้งหมด ส่วนแหล่งเงินทุนที่ใช้เป็นเงินทุนหมุนเวียนของบริษัทและเงินสดรับจากการเสนอขายหุ้นสามัญเพิ่มทุนของบริษัทต่อประชาชนครั้งแรก (IPO)